Написао је и објавио преко 20 романа и хроника. Његов књижевни опус започео је 1952. године књижевно-историографском књигом "Хроника и Пустој Реци", а затим се развијао у два смера — историографском и белетристичком. Написао је три верзије књиге о Топличком устанку из 1917. године, прву 1954, другу 1959. и трећу 1971. године којој је дао коначни назив "Топлички устанак 1917." Такође, се као историографичар истакао књигама "Хроника о Ћићку" из 1959. и "Србија у НОБ - југ Србије", из 1962. године. Написао је и једну књигу приповедака и десет романа — први романа "Големаши" написао је 1955, а последњи "Моравски летопис" 1976. године.